আমাদের সংবিধানের ৪৯ অনুচ্ছেদের আওতায় রাষ্ট্রপতিকে এই ক্ষমতার দেওয়া হয়েছে। শুধু আওয়ামীলীগের আমলে এই ফাঁসির দণ্ডাদেশ রাষ্ট্রপতি মওকুফ করে দেওয়ার ঘটনা ঘটেনি বিএনপি আমলেও ফাঁসির দণ্ডাদেশ রাষ্ট্রপতি মওকুফ করে দেওয়ার ঘটনা ঘটেছিল। তাই আমি মনে করি রাষ্ট্রপতির ক্ষমা করার অধিকার কোনো সাধারণ অধিকার নয়। বা এখানে কোন রাজনৈতিক সম্পর্ক আসতে পারে না। প্রকৃত দোষীকে অবশ্যই শাস্তি দেওয়া উচিত। না হলে আমাদের বিচার ব্যবস্থা ভেঙ্গে পড়বে এবং আমিন বাজারের মত ঘটনা ঘটতে থাকবে। একটি পত্রিকা পড়ে জানতে পারলাম ভারতের সুপ্রিম কোর্ট বলেছেন, দণ্ড মওকুফে ‘প্রকৃত যুক্তি’ থাকতে হবে। রাষ্ট্রপতির ক্ষমার অপব্যবহার রোধে ভারতের সুপ্রিম কোর্ট একটি গাইডলাইনও বেঁধে দিয়েছে। যুক্তরাষ্ট্র ও ব্রিটেনে এ বিষয়ে নির্দিষ্ট আইন রয়েছে। তাই বাংলাদেশে ফাঁসির দণ্ডাদেশ প্রাপ্ত আসামিকে রাষ্ট্রপতি ইচ্ছে করলেও যে দণ্ডাদেশ মওকুফ করতে পারেন বা পারেন না ! এই বিষয়ে একটি জবাবদিহিতার গাইডলাইন বা আইন থাকা আমাদের দেশের জন্য বতর্মানে জরুরি হয়ে পড়েছে।